Toledo (maakunta)

Toledo on maakunta keskisessä Espanjassa Kastilia-La Manchan itsehallintoalueen länsiosassa. Sen rajanaapureita ovat Madridin, Cuencan, Ciudad Realin, Badajozin, Cáceresin ja Ávilan maakunnat.

Toledon väkiluku on 686 841 (vuonna 2017) ja pinta-ala 15 370 neliökilometriä. Vain noin yhdeksäsosa väestöstä asuu pääkaupungissa Toledossa, joka on myös itsehallintoalueen pääkaupunki. Maakunnassa on yhteensä 204 kuntaa. Espanjan pienin kunta, 5 asukkaan Illán de Vacas sijaitsee Toledon maakunnassa.

Toledo jakaa Cabañerosin kansallispuiston Ciudad Realin kanssa.

Lähteet

Aiheesta muualla